
***AD/1 VERIFIKACIJA ZAPISNIKA 3. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**3. sjednice Općinskog vijeća Općine Luka,**

**održane dana 25. srpnja 2025. godine u prostorijama**

**Društvenog doma u Luki, Trg svetog Roka 4**

**Prisutni članovi Općinskog vijeća:**

1. Krešimir Tuđman, 4. Dubravko Mudrinić,

2. Željko Kostanjčar, 5. Marijana Halambek,

3. Mladen Božić, 6. Lucija Fureš.

**Odsutni članovi Općinskog vijeća:**

1. Nikolina Halambek, 2. Tomislav Ferenčak, 3. Barbara Radanović.

**Ostali prisutni:**

1. Darko Kralj - općinski načelnik.

**Zapisničarka:** Marija Kanceljak

Sjednica počinje u 19.00 sati.

Predsjednik Općinskog vijeća Krešimir Tuđman pozdravlja prisutne i otvara treću sjednicu Općinskog vijeća, utvrđuje da sjednici prisustvuje šest od devet vijećnika Općinskog vijeća te da postoji kvorum.

Nadalje čita i predlaže sljedeći dnevni red te isti daje na glasanje:

*dnevni red:*

1. *Aktualni sat,*
2. *Verifikacija zapisnika 2. sjednice Općinskog vijeća,*
3. *Donošenje Odluke o pristupanju Općine Luka udruzi „Energetska zajednica Sava“,*
4. *Donošenje Odluke o darovanju nekretnina,*
5. *Razno.*

Rezultati glasovanja: 6 (šest) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/0 Aktualni sat***

Predsjednik Općinskog vijeća Krešimir Tuđman daje riječ načelniku Darku Kralju kako bi vijećnike izvijestio o aktualnostima u općini. Načelnik Darko Kralj pozdravlja prisutne, kaže da je ova sjednica sazvana zbog bitnih točaka dnevnog reda, da su trenutno u najvećem fokusu radovi izgradnje nogostupa u Žejincima te pješačko-biciklističke staze u ulici Dubravka Ožegovića. Načelnik dalje kaže, da će biti potrebno napraviti sanaciju mrtvačnice u Žejincima, da je izrađen elaborat, te da je prijedlog injektiranje dva do tri metra ispod zemlje jer prijeti opasnost od rušenja. Vezano na izgradnju biciklističko-pješačke staze, došlo je do zamjene materijala u projektu, na način da je troškovnikom za zbijanje terena predviđena zemlja, dok je za zadovoljenje potrebne zbijenosti potrebno zbijanje kamenim materijalom, uslijed čega dolazi do povećanja ugovorene vrijednosti radova. Načelnik kaže da je isti problem u troškovnicima za obje dionice radova.

***AD/1 Verifikacija zapisnika 2. sjednice Općinskog vijeća***

Primjedbi na zapisnik nema, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 2. sjednice Općinskog vijeća Općine Luka.*

***AD/2 Donošenje Odluke o pristupanju Općine Luka udruzi „Energetska zajednica Sava“***

Predsjednik Općinskog vijeća Krešimir Tuđman kaže, da je LAG Sava, u svrhu prijave na javni poziv ENERCOM Facilitiy – osnaženje energetskih zajednica diljem Europe, predložila osnivanje Udruge ''Energetska zajednica SAVA“, da energetska zajednica ima svojstvo pravne osobe (isključivo neprofitne), te može sudjelovati u proizvodnji, opskrbi, potrošnji, agregiranju, skladištenju energije, uslugama punjenja za električna vozila ili pružati druge energetske usluge svojim članovima ili vlasnicima udjela.

Prijedloga i primjedbi nema, pa se ovakav prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da je, jednoglasno usvojena Odluka o pristupanju Općine Luka udruzi „Energetska zajednica Sava“.*

***AD/3 Donošenje Odluke o darovanju nekretnina***

Načelnik Darko Kralj kaže, da je se radi o darovanju nerazvrstane ceste u gospodarskoj zoni na upravljanje Županijskoj upravi za ceste Zagrebačke županije, jer ista cesta spaja državnu cestu D1 s županijskom cestom u Pođunđeku.

Prijedloga i primjedbi nema, pa se ovakav prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da je, jednoglasno usvojena Odluka o darovanju nekretnina.*

***AD/4 Razno***

S obzirom na brojne upite, predsjednik Općinskog vijeća moli načelnika za objašnjenje projekta kružnog toka u Pođunđeku. Načelnik objašnjava da je kružni tok projektiran prije desetak godina, što je financirano sredstvima proračuna Općine Luka, zbog čega je Županijska uprava za ceste preuzela projektiranje i projekt je gotov, no Vodoopskrba i odvodnja Zaprešić d.o.o. traži da se postave cijevi za sustav odvodnje, za što je pitanje financiranja.

Načelnik poziva vijećnike na obilježavanje Dana pobjede, koje će biti jednako kao i prošle godine. Načelnik kaže, da je raspisan natječaj za provođenje manifestacije „Rokovsko posvetilo“, koje bi trajalo tri dana, da će se i ove godine održati biciklijada.

Predsjednik Općinskog vijeća zatvara sjednicu.

Sjednica završava u 20.15 sati.

KLASA:024-01/25-02/00003

URBROJ:238/39-01-25-2

Luka, 25. 07. 2025.

ZAPISNIČARKA: OPĆINA LUKA

Marija Kanceljak OPĆINSKO VIJEĆE

Predsjednik

Krešimir Tuđman, mag.ing.aedif.