***AD/5 DONOŠENJE ODLUKE O KOMUNALNOM DOPRINOSU***

***PRIJEDLOG!!***

KLASA:

URBROJ:

Luka,

Na temelju članka 78. stavka 1. Zakona o komunalnom gospodarstvu („Narodne novine“, broj 67/18) i članka 82. Statuta Općine Luka („Glasnik Zagrebačke županije“, broj 24/18, 26/20 i 20/21) Općinsko vijeće na ----- . sjednici održanoj dana ------------------------- godine donosi

**ODLUKU**

**O KOMUNLNOM DOPRINOSU**

**I. Opći dio**

**Članak 1.**

Ovom Odlukom o komunalnom doprinosu određuju se:

1. zone za plaćanje komunalnog doprinosa,
2. jedinična vrijednost komunalnog doprinosa po pojedinim zonama,
3. način i rokove plaćanja komunalnog doprinosa,
4. opće uvjete i razloge zbog kojih se u pojedinim slučajevima može odobriti djelomično ili potpuno oslobođenje od plaćanja komunalnog doprinosa.

**Članak 2.**

Komunalni doprinos je novčano javno davanje koje se plaća za korištenje komunalne infrastrukture na području cijele općine i položajne pogodnosti građevinskog zemljišta u naselju prilikom građenja ili ozakonjenja građevine.

**II. Područja zona**

**Članak 3.**

Zone za plaćanje komunalnog doprinosa određuju se s obzirom na uređenost i opremljenost zone komunalnom infrastrukturom i položaj zone u općini Luka te obuhvaća sva naselja općine Luka.

Prvu zonu čini Gospodarska zona Općine Luka određena Prostornim planom Općine Luka važećim u trenutku obračuna komunalnog doprinosa.

Drugu zonu čine područja sljedećih ulica i trga: Lučka cesta, Zagorska cesta, Ulica Dubravka Ožegovića, Pođunđek, Ulica Branka Masnjaka, Ulica dr. Franje Tuđmana, ulica Zagorske magistrale i Trg svetog Roka.

Treću zonu čine: sva ostala područja Općine Luka koja nisu obuhvaćena u 1. ili 2. zonu.

Smatra se da je građevinska parcela u jednoj od navedenih ulica li trgu ukoliko je jedna strana građevinske parcele u navedenoj ulici ili trgu.

**III. Jedinična vrijednost komunalnog doprinosa**

**Članak 4.**

Jedinična vrijednost komunalnog doprinosa određuje se u kunama po prostornom metru (m3) građevine koja se gradi ili je izgrađena, posebno za svaku zonu iz članka 2. ove Odluke.

Jedinična vrijednost komunalnog doprinosa iz stavka 1. ovoga doprinosa iznosi:

* za prvu zonu ------- eura / m3,
* za drugu zonu -------- eura / m3,
* za treću zonu -------- eura/m3.

**Članak 5.**

Komunalni doprinos za zgrade obračunava se množenjem obujma zgrade koja se gradi ili je izgrađena izraženog u kubnim metrima (m3) s jediničnom vrijednošću komunalnog doprinosa u zoni u kojoj se zgrada gradi ili je izgrađena.

Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja, obračunava se množenjem tlocrtne površine građevine koja se gradi ili je izrađena izražene u četvornim metrima (m2) se jediničnom vrijednošću komunalnog doprinosa u zoni u kojoj se građevina gradili ili je izgrađena.

Ako se postojeća zgrada uklanja zbog građenja nove zgrade ili ako se postojeća zgrada dograđuje ili nadograđuje, komunalni doprinos se obračuna za razliku obujma zgrade u odnosu na prijašnji obujam zgrade.

Ukoliko je obujam zgrade koja se gradili manji ili jednak obujmu postojeće zgrade koja se uklanja, ne plaća se komunalni doprinos, o čemu nadležno tijelo donosi rješenje kojim se utvrđuje da ne postoji obveza plaćanja komunalnog doprinosa.

Odredbe ovog članka na odgovarajući se način primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjenje građevina.

**IV. Način i rokovi plaćanja komunalnog doprinosa**

**Članak 6.**

Komunalni doprinos plaća se jednokratno na poslovni račun Općine Luka, temeljem rješenja koje donosi Jedinstveni upravni odjel u roku od trideset dana od dana primitka dokumentacije potrebne za obračun komunalnog doprinosa.

U slučaju odabira jednokratnog plaćanja, obvezniku plaćanja komunalnog doprinosa odobrava se 10% popusta.

Iznimno, može se odobriti plaćanje komunalnog doprinosa i u ratama bez kamata s tim da iznos jednog obroka ne smije iznositi manje od 300,00 kuna i u tom slučaju obveznik plaćanja nema pravo na popust iz stavka 2. ovog članka.

**V. Opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa**

**Članak 7.**

Komunalni doprinos ne plaća se za građenje i ozakonjenje:

* komunalne infrastrukture i vatrogasnih domova,
* vojnih građevina,
* pro-metne, vodne, komunikacijske i elektroničke komunikacijske infrastrukture,
* nadzemnih i podzemnih produktovoda i vodova,
* sportskih i dječjih igrališta,
* ograda, zidova i potpornih zidova,
* parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine,
* spomenika.

**Članak 8.**

U pojedinačnim slučajevima može se odobriti djelomično ili potpuno oslobađanje od plaćanja komunalnog doprinosa na osnovu obrazloženog pisanog zahtjeva iz razloga poticanja gospodarskog razvoja općine ili naseljavanja.

O svakom pojedinačnom slučaju iz stavka 1. ovog članka rješava i odluku donosi Općinsko vijeće.

**VI. Prijelazne i završne odredbe**

**Članak 9.**

Danom stupanja na snagu ove Odluke prestaje vrijediti Odluka o komunalnom doprinosu („Glasnik Zagrebačke županije“, broj 17/13 i 25/15).

**Članak 10.**

Ova Odluka objaviti će se u „Glasniku Zagrebačke županije“.

Ova Odluka stupa na snagu osmog dana od dana objave u „Glasniku Zagrebačke županije“.

OPĆINSKO VIJEĆE

Predsjednik

Krešmir Tuđman, mag.ing.aedif.