***AD/9 DONOŠENJE ODLUKE O SUFINANCIRANJU PROGRAMA***

***PREDŠKOLSKOG ODGOJA I OBRAZOVANJA***

***U OBRTU „DJEČJI DVORI“***

***PRIJEDLOG***

KLASA:

URBROJ:

Luka,

Na temelju članka 48. Zakona o predškolskom odgoju i naobrazbi („Narodne novine“, broj 10/97,107/07, 94/13 i 98/19), članka 82. Statuta Općine Luka(„Glasnik Zagrebačke županije“ broj 24/18) i članka 48. stavka 1. Poslovnika Općinskog vijeća Općine Luka(„Glasnik Zagrebačke županije“, broj 20/21) Općinsko vijeće na ----- sjednici održanoj dana ------------ godine donosi

**ODLUKU**

**O SUFINANCIRANJU PROGRAMA PREDŠKOLSKOG ODGOJA I OBRAZOVANJA**

**U OBRTU „DJEČJI DVORI“**

**Članak 1.**

Ovom Odlukom odlučuje se od načinu i visini financiranja usluge smještaja djece Petra Pogačića i Ivana Potužaka u obrtu za obiteljsko čuvanje djece „Dječji dvori“ u Zaprešiću, jer su djeca iz iste obitelji, a jednom djetetu je takva vrsta programa preporučena zbog zdravstvenih razloga.

**Članak 2.**

Općina Luka sufinancirati će redoviti 10-satni boravak Petra Pogačića i Ivana Potužaka u ustanovi navedenoj u članku 1. ove Odluke u visini kao što se sufinancira boravak djece u dječjem vrtiću „Smokvica“ u Luki sukladno Odluci o sufinanciranju programa predškolskog odgoja i obrazovanja u dječjem vrtiću „Smokvica“ u Luki i to:

- u visini od 307,50 eura mjesečno za prvo dijete (iznos od 75% ekonomske cijene za prvo dijete u dječjem vrtiću „Smokvica u Luki) i

- u visini od 410,00 eura mjesečno za drugo dijete (iznos od 100% ekonomske cijene za drugo dijete u dječjem vrtiću „Smokvica“ u Luki).

**Članak 3.**

Financiranje programa predškolskog odgoja i obrazovanja odnosi se na svaki pojedinačni mjesec te će, za svaki mjesec obrt za obiteljsko čuvanje djece „Dječji dvori“ Općini Luka dostavljati račun sa specifikacijom programa koji se financira.

**Članak 4.**

Ova Odluka stupa na snagu osmog dana od danom donošenja.

OPĆINSKO VIJEĆE

Predsjednik

Krešimir Tuđman, mag.ing.aedif.